
REFERAT

privind aprobarea Planului Urbanistic de Detaliu “Lotizare pentru locuinţe individuale şi servicii”, Strada Nicolae Andreescu nr. 50, Timişoara


Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara;


Având în vedere solicitarea înregistrată cu nr. U32006-006254/23.11.2006 privind aprobarea Planului Urbanistic de Detaliu “Lotizare pentru locuinţe individuale şi servicii”, Strada Nicolae Andreescu nr. 50, Timişoara;

Având în vedere prevederile Certificatului de Urbanism, nr. 3963/14.07.2006;

Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “Lotizare pentru locuinţe individuale şi servicii”, Strada Nicolae Andreescu nr. 50, Timişoara;
Planul Urbanistic de Detaliu este elaborat de proiectantul S.C. B-Cubb S.R.L., proiect nr.02/2006, la cererea beneficiarului S.C. Aldis Trade s.r.l..

Terenul studiat în cadrul P.U.D. este situat în intravilanul municipiului Timişoara, în zona de sud-vest a oraşului, în cartierul Freidorf, pe una din străzile principale ale zonei: Nicolae Andreescu. Prin P.U.G. Timişoara pentru acest amplasament este stabilită funcţiunea mixtă de locuinţe (P-P+2), servicii, comerţ şi/ activităţi de depozitare şi producţie, cu interdicţie temporară de construire până la elaborarea P.U.D./P.U.Z..

Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.


Suprafaţa totală studiată în cadrul P.U.D. este de 4107 mp. şi este proprietatea privată a lui S.C. Aldis Trade s.r.l., terenurile având nr. topo 403/4/a/1;420/a/2/a/1/b;504/21/b/2;504/22/a/1/b/1 înscris în CF nr. 5024 Freidorf, cu suprafaţa de 1000 mp. şi nr. topo 403/4/a/1;420/a/2/a/1/b;504/21/b/2;504/22/a/1/b/2 înscris în CF nr. 1424 Freidorf, cu suprafaţa de 3107 mp.

Prin Planul Urbanistic de Detaliu “Lotizare pentru locuinţe individuale şi servicii”, Strada Nicolae Andreescu nr. 50, Timişoara se propune realizarea unei zone rezidenţiale cu locuinţe individuale şi servicii. Numărul total de parcele în care se lotizează terenul este de 6, din care o parcelă pentru locuinţe şi servicii (pensiune). Sunt admise în zonă şi funcţiuni complementare care să nu perturbe locuirea.

Indicii propuşi prin prezenta documentaţie sunt următorii, în funcţie de zonificarea reglementată:

- locuinţe

POT maxim = 40 %



CUT maxim = 1,2



Hcornisa maxim = 12,00m




Regim maxim de înălţime S(D)+P+2E+M

- locuinţe şi servicii
POT maxim = 50 %




CUT maxim = 2,0




Hcornişă maxim = 13,00m




Regim de înălţime max. = S(D)+P+2E+M

Accesul auto pe parcele se va face din strada Nicolae Andreescu pe o stradă propusă cu lăţimea proiectată de 10,50 m. şi lungimea de cca. 185 m., prevăzută cu un teu de întoarcere, amplasată în prelungirea străzii Păcii. Se va asigura câte un acces auto pe fiecare parcelă, iar pentru servicii – pe parcela 1 (pensiune) se vor asigura locurile de parcare în incintă.

Sunt prevăzute branşamente la reţelele edilitare existente în zonă, pentru a deservi obiectivul propus.


Autorizarea oricăror lucrări de construire în conformitate cu prezentul P.U.D. se va face cu respectare condiţiilor impuse de deţinătorii de utilităţi prin avizele acestora şi numai după ce drumurile propuse vor deveni publice conform Declaraţiei notariale şi a propunerii de dezmembrare anexate.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)


Planul Urbanistic de Detaliu “Lotizare pentru locuinţe individuale şi servicii”, Strada Nicolae Andreescu nr. 50, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

